विस्कॉन्सिन में एक अश्वेत व्यक्ति को पुलिस के गोली मारने के बाद अमेरिका में ताजा विरोध प्रदर्शन
7489 एक अश्वेत व्यक्ति को पुलिस अधिकारियों द्वारा गोली मारते हुए एक ग्राफिक वीडियो वायरल होने के बाद अमेरिका के विस्कॉन्सिन में सोमवार 24 अगस्त को फिर से विरोध प्रदर्शन शुरु हो गया। जैकब ब्लेक नाम के इस शख्स को रविवार 23 अगस्त की शाम को केनोशा शहर में एक पुलिस अधिकारी ने गोली मार दी थी।
गोली मारने की घटना के कुछ घंटों के भीतर सैकड़ों प्रदर्शनकारी घटना स्थल के पास जमा हो गए और इस हिंसा की निंदा करते हुए प्रदर्शन किया। केनोशा काउंटी प्रशासन द्वारा रात भर कर्फ्यू और आपातकाल की स्थिति की घोषणा करने के बावजूद सोमवार को प्रदर्शन जारी रहा। केनोशा पुलिस विभाग के कार्यालय के बाहर और राज्य भर के कई शहरों में प्रदर्शन हुए।
विस्कॉन्सिन के गवर्नर ने विरोध प्रदर्शनों को रोकने के लिए सोमवार को नेशनल गार्ड्स को बुलाया था।
पुलिस लगातार दो दिनों तक केनोशा में विरोध प्रदर्शनों पर कार्रवाई की और आंसू गैस के गोले दागे। उन्होंने शहर के ख़राब ट्रक के ज़रिए पुलिस स्टेशन की तरफ जाने वाले रास्ते को रोकने की भी कोशिश की। इसे लिबरेशन ने प्रकाशित किया। इसके अनुसार "ट्रक में आग लगा दी गई जबकि पुलिस ने प्रदर्शन कर रहे लोगों पर रबर की गोलियां चलाई।"
ब्लेक को गोली मारने का ग्राफिक वीडियो सड़क के दूसरे छोड़ से लिया गया था। इसमें देखा जा सकता है कि पुलिस अधिकारी ने अपनी कार में ब्लेक को रखते उसके पीठ पर सात बार गोलियां चलाई। परिवार की ओर के वकील के बयान के अनुसार घटना के समय ब्लेक की पत्नी और बच्चे भी मौजूद थे।
घटना की जानकारी अभी भी अस्पष्ट है। केनोशा पुलिस द्वारा थोड़ी जानकारी दी गई है। ख़बरों के मुताबिक़, पुलिस ने कहा कि घटना के समय वे इस इलाके में घरेलू हिंसा के संबंध में आए फोन को लेकर पहुंचे थे लेकिन फोन करने वाले या खुद कॉल करने के बारे में कोई जानकारी नहीं दी गई थी।
राज्य के गवर्नर टोनी एवर्स ने यह भी कहा कि अस्पताल में भर्ती होने के बाद ब्लेक को वर्तमान में चिकित्सा सेवा मिल रही है। पारिवारिक दोस्तों ने कहा है कि उनकी सर्जरी हो चुकी है, लेकिन अभी भी आईसीयू में है।
मई महीने के आख़िर में जॉर्ज फ्लॉयड की हत्या के बाद पुलिस की हत्याओं और नस्लवाद के खिलाफ यूएस भर में विरोध प्रदर्शन शुरू होने के बाद से गोली मारने का ये नया मामला है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva